title: XVI MAVZU. YAGONA YER SOLIG`I - Microsoft Word 03 Kishlok xujaligida buxalteriya xisobi va solikka tortish \
text: 279
  nizomga muvofiq Samarqand va Toshkent viloyatlarining qishloq xo‘jalik tovar ishlab
  chiqaruvchilari 2004 yilning 1 yanvaridan boshlab tajriba tariqasida yagona yer solig‘ini
  qishloq
  xo‘jalik yerlarining me’yoriy qiymatiga asosan hisoblash tartibiga o‘tkazildi.
  Bu tajriba 2005 yildan boshlab Surxondaryo viloyatiga, 2006 yildan boshlab Andijon, Buxoro
  va Xorazm viloyatlariga hamda 2007 yildan boshlab Navoiy, Jizzax va Farg‘ona viloyatlariga tadbiq
  etildi.
  Yagona yer solig‘ining stavkasi Vazirlar Mahkamasi tomonidan qishloq xo‘jalik yerlarining
  me’yoriy qiymatiga nisbatan foiz hisobida belgilangan.
  Yagona yer solig‘i quyidagi barcha amaldagi umumdavlat (alkagol mahsulotlari uchun aktsiz
  solig‘idan tashqari) va mahalliy soliqlar hamda yig‘imlar o‘rniga kiritilgan:
  • daromad (foyda) solig‘i;
  •
  qo‘shilgan qiymat solig‘i;
  • aktsiz solig‘i;
  •
  suv resurslaridan foydalanganlik uchun soliq;
  • er ostidan foydalanganlik uchun soliq;
  • mulk solig‘i;
  •
  er solig‘i;
  • infratuzilmani rivojlantirish solig‘i;
  • boshqa mahalliy soliqlar va yig‘imlar.
  Yagona yer solig‘ining to‘lovchisi hisoblangan qishloq xo‘jalik tovar ishlab chiqaruvchilari
  uchun
  bojxona boji, davlat boji, litsenziya yig‘imlari, byudjetdan
  tashqari fondlarga ajratmalar,
  hamda alkagol mahsulotlar uchun aktsiz solig‘i to‘lashning amaldagi tartibi saqlanib qoladi.
  Qishloq xo‘jalik ishlab chiqarishini yuritishga egalik qilish va foydalanish uchun berilgan yoki
  ijaraga olingan yer maydonlari soliq ob’ekti bo‘lib hisoblanadi.
  Qishloq xo‘jalik kooperativlari (shirkatlar), fermer xo‘jaliklari va agrofirmalar yagona yer
  solig‘ining to‘lovchilaridir.
  Agar fermer xo‘jaligi qishloq xo‘jalik mahsulotlarini ishlab chiqarish va qayta ishlash bilan bir
  qatorda shu faoliyat turlari bilan shug‘ullansa, ular alohida hisob yuritishlari va boshqa faoliyat turlari
  bo‘yicha qonunchilikda belgilangan soliqlarni to‘lashlari lozim.
  O‘rmon va ovchilik xo‘jaliklari, ilmiy-tekshirish tashkilotlari va ilmiy muassasalarning tajriba,
  eksperimental va o‘quv-tajriba xo‘jaliklari, huquqiy shaxs maqomiga ega bo‘lmagan
  yordamchi
  qishloq xo‘jaligi hamda dehqon xo‘jaliklari yagona yer solig‘i to‘lamaydi.
  Jamoat binolari va xonadonlar, suv havzalari, kanallar, kollektor va yo‘llar bilan band bo‘lgan
  yerlar hamda qishloq xo‘jaligida foydalanilmaydigan boshqa yerlar bo‘yicha tegishli tuman va
  shaharlarning sug‘oriladigan yerlarining birinchi sinfi uchun belgilangan stavkalar baza stavkasiga
  qabul qilingan.